Долбоор

Тиркеме

**Кыргыз Республикасынын Башталгыч кесиптик билим берүүсүнүн мамлекеттик билим берүү стандартынын**

**МАКЕТИ**

**1-глава. Жалпы жоболор**

1. Бул Башталгыч кесиптик билим берүүнүн \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Кыргыз Республикасынын Өкмөтүнүн 2003-жылдын 28-июлундагы № 473 токтому менен бекитилген Башталгыч кесиптик билим берүүнүн кесиптеринин жана адистиктеринин тизмесине ылайык (мындан ары – Тизме) кесиптин коду, толук аталышы көрсөтүлөт)

кесиби боюнча мамлекеттик билим берүү стандарты Кыргыз Республикасынын билим берүү жаатындагы ыйгарым укуктуу органы тарабынан Кыргыз Республикасынын “Билим берүү жөнүндө” жана “Башталгыч кесиптик билим берүү жөнүндө” мыйзамдарына жана Кыргыз Республикасынын билим берүү жаатындагы башка ченемдик укуктук актыларына ылайык иштелип чыкты.

2.Бул Мамлекеттик билим берүү стандартында төмөнкү түшүнүктөр колдонулат:

**мамлекеттик билим берүү стандарты** - негизги билим берүү программаларынын мазмунунун билим берүү минимумун, бүтүрүүчүлөрдү даярдоонун сапатына карата базалык талаптарды, билим алуучулардын жол берилген окуу жүктөмүнүн чегин аныктоочу ченемдердин жана эрежелердин жыйындысы;

**интеграцияланган программа** - буга чейин тездетилген мөөнөттөр боюнча алган билиминин натыйжаларын таануу менен окутууну караган программа;

**компетенция** - окуучунун (билим алуучунун) белгилүү бир чөйрөдө натыйжалуу жемиштүү ишмердүүлүгү үчүн зарыл болгон билим берүүгө аны даярдоого карата алдын ала коюлган социалдык талап (ченем);

**кредит (кредит-сааттар) –** негизги кесиптик билим берүү программасынын сыйымдуулугунун шарттуу ченеми;

**квалификациялардын улуттук алкагы** - улуттук квалификациялык системаларды интеграциялоого жана координациялоого, квалификациялардын салыштырмалуулугун камсыздоого багытталган жана квалификациялардын ылайык келүүсүн тастыктоо жана ыйгаруу системасы үчүн негиз болуучу критерийлердин топтомуна ылайык квалификациялардын деңгээлдеринин түзүмдөштүрүлгөн баяндамасы;

**кесиптик ишмердүүлүк чөйрөсү** - жалпы негизге ээ болгон (багыты, объекттери, технологиялары, эмгек каражаттары окшош же жакын болгон) жана окшош эмгек функцияларын жана аларды аткаруу үчүн тиешелүү компетенцияларды божомолдоочу кесиптик ишмердүүлүктүн түрлөрүнүн жыйындысы;

**негизги кесиптик билим берүү программасы** - конкреттүү деңгээл, багыт же адистик боюнча билим берүүнүн мазмуну;

**жалпы техникалык цикл** – тармактар аралык мүнөздөгү техникалардын жана технологиялардын илимий негиздерин өздөштүрүүнү камсыздоочу предметтердин жыйындысы;

**жалпы кесиптик цикл** – мазмуну тармактар аралык мүнөздөгү ишмердүүлүктүн белгилүү бир түрүнө же белгилүү бир тармактын кесибине (өндүрүштүн түрү) багытталган предметтердин жыйындысы;

**кесиптик цикл** – түздөн-түз кесип боюнча даярдоону камсыздаган предметтердин жыйындысы;

**кесиптик стандарт** - кесиптик иштин конкреттүү түрүнүн алкагында, анын мазмунуна жана сапатына карата талаптарды аныктоочу жана ишинин түрүнө карабастан, кайсы болбосун уюмдун штатында өз ордун мыйзамдуу ээлөө үчүн ылайык келүүсү керек болгон кызматкердин квалификациясынын сапаттык деңгээлин баяндоочу негиз болуучу документ;

**окутуунун натыйжалары** – окуу процессин ийгиликтүү аяктагандан кийин билим алуучудан кандай билимдер, түшүнүктөр жана ишмердүүлүккө карата жөндөмдөр күтүлөөрүнө байланыштуу ырастоо;

**дисциплиналардын цикли** - окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ болгон негизги кесиптик билим берүү программасынын бөлүгү же окуу дисциплиналарынын жыйындысы.

3. Ушул Мамлекеттик билим берүү стандартын аткаруу башталгыч кесиптик билим берүү программаларынын негизги кесиптик билим берүү программаларын ишке ашыруучу, уюштуруу-укуктук формаларына жана менчигинин түрүнө карабастан бардык билим берүү уюмдары үчүн милдеттүү болуп саналат.

4. Бул Мамлекеттик билим берүү стандартында төмөнкү кыскартуулар колдонулат:

ВБ –вариативдүү бөлүк

ДЖКЦ – дисциплиналардын жалпы кесиптик цикли;

ДЖТЦ – дисциплиналардын жалпы техникалык цикли;

ДКЦ – дисциплиналардын кесиптик цикли;

ДТ – дене тарбия;

ДЦ – дисциплиналар цикли.

ЖБУ – жалпы билим берүү уюму;

ЖК – жалпы компетенциялар;

КК – кесиптик компетенциялар;

КМ - кесиптик модулдар;

МЖА – мамлекеттик жыйынтыктоочу аттестация;

НКБП – негизги кесиптик билим берүү программасы;

ӨП; ПП – өндүрүштүк окутуу жана практика.

**2-глава. Колдонуу чөйрөсү**

5. Бул Мамлекеттик билим берүү стандарты өзү менен \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кесиптин Тизме боюнча коду, толук аталышы көрсөтүлөт)

кесиби боюнча негизги кесиптик билим берүү программасын ишке ашырууда милдеттүү болгон ченемдердин, эрежелердин жана талаптардын жыйындысын билдирет жана лицензияга жана Кыргыз Республикасынын территориясында мамлекеттик же көз карандысыз аккредитацияга ээ болгон, уюштуруу-укуктук формасына карабастан бардык билим берүү уюмдары тарабынан окуу, уюштуруу-усулдук документтерди иштеп чыгуу, башталгыч кесиптик билим берүүнүн негизги кесиптик билим берүү программаларын өздөштүрүүнүн сапатын баалоо үчүн негиз болуп саналат.

6. Бул \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кесиптин Тизме боюнча коду, толук аталышы көрсөтүлөт)

кесиби боюнча Башталгыч кесиптик билим берүүнүн мамлекеттик билим берүү стандартынын негизги колдонуучулары болуп төмөнкүлөр саналат:

* башталгыч кесиптик билим берүүнүн негизги кесиптик билим берүү программаларын ишке ашыруу укугуна ээ билим берүү уюмдарынын администрациясы жана педагогикалык курамы;
* аталган кесип боюнча негизги билим берүү программасын өздөштүрүп жаткан билим алуучулар;
* кесиптик ишмердүүлүктүн тийиштүү чөйрөсүндөгү иш берүүчүлөрдүн бирикмелери;
* негизги билим берүү программаларын иштеп чыгууну камсыз кылуучу окуу-методикалык бирикмелер жана уюмдар;
* башталгыч кесиптик билим берүүнү каржылоону камсыз кылуучу ыйгарым укуктуу мамлекеттик орган;
* билим берүү системасында мыйзамдардын сакталышын көзөмөлдөөнү камсыздоочу, башталгыч кесиптик билим берүү чөйрөсүндөгү аккредитациялоону жана сапатты көзөмөлдөөнү ишке ашыруучу ыйгарым укуктуу мамлекеттик орган.

**3-глава. Башталгыч кесиптик билим берүүнүн кесибинин жалпы мүнөздөмөсү**

7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кесиптин Тизме боюнча коду, толук аталышы көрсөтүлөт)

кесиби боюнча негизги кесиптик билим берүү программасын өздөштүрүүнүн формалары

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(аталган кесип боюнча башталгыч кесиптик билим берүүнүн мүмкүн болуучу формасы көрсөтүлөт:

күндүзгү;

күндүзгү-сырттан (кечки).

8. Абитуриенттердин даярдыгынын деңгээлине карата талаптар.

Абитуриентте тапшыруу учурунда төмөндө көрсөтүлгөн документтердин бири болушу керек:

* орто жалпы билими жөнүндө аттестат;
* негизги жалпы билими жөнүндө күбөлүк;
* Кыргыз Республикасынын квалификациялардын улуттук алкагына ылайык келген квалификацияны ыйгаруу жана таануу жөнүндө күбөлөндүрүүчү башка документ;
* зарыл учурларда башталгыч кесиптик билим берүү программалары боюнча окууга базалык билимге жана кандайдыр бир квалификацияга ээ болбогон адамдар орто кесиптик билим берүү программалары боюнча окуу жана кесиптик билим берүүнүн башка деңгээлине өтүү укугусуз кабыл алынат.

9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кесиптин Тизме боюнча коду, толук аталышы көрсөтүлөт)

кесиби боюнча негизги кесиптик билим берүү программасын өздөштүрүүнүн ченемдик мөөнөтү орто жалпы билим берүүнүн базасында күндүзгү окутуу формасы боюнча

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(окутуунун мөөнөттөрү көрсөтүлөт)

кем эмес түзөт.

Окутуунун башка мөөнөттөрү Кыргыз Республикасынын “Башталгыч кесиптик билим берүү жөнүндө” мыйзамына ылайык белгиленет.

Башталгыч кесиптик билим берүү уюмдарында төмөнкү негизги билим берүү программалары ишке ашырылат:

- 2-3 жылдан кем эмес окутуу мөөнөтү менен негизги жалпы билим берүүнүн базасында орто жалпы жана башталгыч кесиптик билим берүүнүн интеграцияланган программасы;

- 1-2-жыл окутуу мөөнөтү менен орто жалпы билим алуусуз, аскерге чейинки даярдоонун 136 саттык программасын кошуу менен негизги жалпы билим берүүнүн базасында башталгыч кесиптик билим берүү программасы;

- 1 жылдан кем эмес окутуу мөөнөтү менен орто жалпы билим берүүнүн базасында башталгыч кесиптик билим берүү программасы;

- 1 жылдык окутуу мөөнөтү менен кесиптик даярдоо, кайра даярдоо жана квалификацияны жогорулатуу программалары.

Башталгыч кесиптик билим берүүнү башкаруу органдары билим алуучунун арызы боюнча окутуу мөөнөтүн кыскарта алат, эгерде билим алуучу кесипти дээрлик кыска мөөнөттүн ичинде өздөштүрө алса.

Өзгөчө учурларда билим алуучунун арызы боюнча башталгыч кесиптик билим берүүнүн ыйгарым укуктуу органы билим алуучу окутуунун максаттарына жетүү үчүн окутуунун мөөнөтүн узарта алат.

10. Негизги кесиптик билим берүү программасынын окуу жылы үчүн сыйымдуулугу (стандартуу окутууда 10 ай) өз алдынча ишти жана аттестациянын бардык түрүн эске алуу менен 48ден кем эмес кредитти түзөт (48 кр х30 с. = 1440 с.), окутуу мөөнөтү 10 айды түзгөн башталгыч кесиптик билим берүүнүн негизги билим берүү программасынын сыйымдуулугу 60дан кем эмес кредитти түзөт. Мында бир кредит билим алуучунун окуу ишинин 30 саатына барабар.

Негизги жалпы билим берүүнүн базасында 3 жыл окутууда окуу жүктөмүнүн көлөмү сааттык система боюнча эсептелет (жумасына минималдуу 36 академиялык саат, максималдуу – 39 саат).

Билим алуучунун окуу жүктөмүнүн максималдуу көлөмү негизги кесиптик билим берүү программасын өздөштүрүү боюнча аудиториялык жана аудиториядан тышкаркы (өз алдынча) окуу иштеринин бардык түрүн кошуу менен жумасына 45 (1,5 кр) академиялык саатты түзөт.

Күндүзгү окутуу формасы боюнча аудиториялык сабактардын жумалык көлөмү башталгыч кесиптик билим берүүнүн Мамлекеттик билим берүү стандарты менен, кесиптин спецификасын, ар бир окуу дисциплинасын/кесиптик модулду өздөштүрүүгө бөлүнгөн жалпы көлөмдүн 80%дан кем эмес бөлүгүн (мисалы, предметке 40 саат бөлүнөт, алардын ичинен 80% же 32 саат – бул аудиториялык сабактар, калган 8 саат окутуучунун кароосу боюнча бөлүштүрүлөт) эске алуу менен аныкталат.

Күндүзгү-сырттан (кечки) билим алуу формасы боюнча (анын ичинде түзөтүү мекемелеринин алдындагы окуу жайлар үчүн) аудиториялык окуу жүктөмүнүн максималдуу көлөмү жумасына 16 академиялык саатты түзөт.

Каникулдардын жалпы узактыгы окуу жылында окутуу мөөнөтү 1 жылдан ашкан учурда 10 жумадан кем эмес жана окутуу мөөнөтү 1 жылды түзгөн учурда кыш мезгилинде 2 жумадан кем эмес убакытты түзөт.

Өндүрүштүк окутуу жана өндүрүштүк практика негизги кесиптик билим берүү программасынын жалпы көлөмүнүн окуу убактысынын 50-60%ын түзөт.

Практика башталгыч кесиптик билим берүүнүн негизги кесиптик билим берүү программасынын милдеттүү бөлүгү болуп саналат. Ал өзү менен билим алуучуну практикага багытталган даярдоону камсыздоочу окуу сабактарынын түрүн билдирет. Башталгыч кесиптик билим берүүнүн негизги кесиптик билим берүү программасын ишке ашырууда практиканын кийинки түрлөрү каралат: окуу (өндүрүштүк окутуу) жана өндүрүштүк. Өндүрүштүк практика ишмердүүлүгүнүн багыты билим алуучуну даярдоо профилине ылайык келген уюмдарда жүргүзүлүшү керек.

11. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (кесиптин Тизме боюнча коду, толук аталышы көрсөтүлөт)

кесиби боюнча башталгыч кесиптик билим берүүнүн негизги кесиптик билим берүү программасынын максаттары:

* окутуу жаатында (окутуу жаатында башталгыч кесиптик билим берүүнүн негизги кесиптик билим берүү программасынын максаттары түзүлөт) болуп саналат:
* инсанды тарбиялоо жаатында (инсанды тарбиялоо жаатында башталгыч кесиптик билим берүүнүн негизги кесиптик билим берүү программасынын максаттары түзүлөт) болуп саналат:

12. Экономикалык ишмердүүлүктүн түрү: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(2011-жылдын 11-январындагы №9 “Экономикалык ишмердүүлүктүн түрлөрү” мамлекеттик классификаторуна же Сабактардын жалпы республикалык классификаторуна – СЖРК 009-98 (мындан ары – Түрлөрдүн жана/же сабактардын классификатору) ылайык ушул кесип шайкеш келген экономикалык ишмердүүлүктүн түрлөрү көрсөтүлөт)

13. Кесиптик ишмердүүлүктүн тармактары: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (квалификациялардын улуттук алкагына, квалификациялардын тармактык/сектордук алкактарына ылайык бүтүрүүчүлөрдүн кесиптик ишмердүүлүгүнүн тармактары көрсөтүлөт)

камтыйт:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кесиптик стандартка ылайык кесиптик ишмердүүлүктүн түрлөрү көрсөтүлөт (бар болсо)

14. Бүтүрүүчүлөрдүн кесиптик ишмердүүлүгүнүн объектилери болуп \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ саналат.

(түрлөрдүн жана/же сабактардын классификатору көрсөтүлөт)

15. Бүтүрүүчү даярданып жаткан кесиптик ишмердүүлүктүн түрлөрү квалификациялардын улуттук алкагына ылайык кызыкдар иш берүүчүлөр менен биргеликте башталгыч кесиптик билим берүү программаларын ишке ашыруучу билим берүү уюмдары иштеп чыгуучу билим берүү программасынын мазмунун аныкташы керек.

16. Бүтүрүүчү даяр болууга тийиш болгон кесиптик ишмердүүлүктүн милдеттеринин тизмеси кесиптик ишмердүүлүктүн тийиштүү тармагындагы классификациялык талаптардан жана кесиптик стандарттан алынуусу зарыл. Эгер алар жок болсо, кесиптик ишмердүүлүктүн милдеттеринин тизмеси мамлекеттик билим берүү стандартынын долбоорун иштеп чыгуучу тарабынан иш берүүчүлөрдүн милдеттүү катышуусу менен түзүлүшү керек (милдет 14-пунктта көрсөтүлгөн кесиптик ишмердүүлүктүн түрлөрүнө ылайык көрсөтүлөт).

17. Башталгыч кесиптик билим берүүнүн \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ кесиби боюнча негизги кесиптик билим берүү программасын өздөштүргөн бүтүрүүчү:

**-** кесиптик ишмердүүлүккө;

**-** башталгыч кесиптик жана орто кесиптик билим берүүнүн интеграцияланган программалары боюнча окутууну улантууга даяр.

**4-глава. Негизги кесиптик билим берүү программасын ишке ашыруунун шарттарына карата жалпы талаптар**

18. Башталгыч кесиптик билим берүү программаларын ишке ашыруучу билим берүү уюмдары кесип боюнча негизги кесиптик билим берүү программасын өз алдынча иштеп чыгат. Кесип боюнча негизги кесиптик билим берүү программасы тийиштүү Мамлекеттик билим берүү стандартынын, квалификациялардын улуттук алкагынын, квалификациялардын тармактык жана сектордук алкактарынын жана эмгек рыногунун керектөөлөрүн эске алуу менен кесиптик стандарттардын негизинде иштелип чыгат.

Билим берүү уюмдары илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эске алуу менен, ошондой эле иш берүүчүлөрдүн жана башка кызыкдар тараптардын сунуштарына ылайык мезгил-мезгили менен негизги кесиптик билим берүү стандарттарын кайра карап чыгышат жана зарылчылыкка жараша жаңылашат, алар төмөнкүлөрдү камтыйт:

- бүтүрүүчүлөрдү даярдоонун сапатын камсыздоо боюнча стратегияны иштеп чыгуу;

- негизги кесиптик билим берүү программаларын мезгил-мезгили менен мониторингдөө;

- билим алуучулардын билиминин жана жөндөмдөрүнүн деңгээлин, бүтүрүүчүлөрдүн компетенттүүлүгүн так жана макулдашылган критерийлердин негизинде баалоонун объективдүү процедураларын иштеп чыгуу;

- педагогикалык курамдын сапатын жана компетенттүүлүгүн камсыздоо;

- ишке ашырылуучу негизги кесиптик билим берүү программасын жетиштүү ресурстар менен камсыздоо, аларды колдонуунун натыйжалуулугун көзөмөлдөө;

- Кыргыз Республикасынын Өкмөтү белгилеген аккредитациялоонун минималдуу талаптары боюнча өзүн-өзү баалоону туруктуу жүргүзүү;

- өзүнүн ишмердүүлүгүнүн натыжалары, пландары, инновациялар жөнүндө коомчулукка маалымдоо.

19. Билим алуучуларды жана бүтүрүүчүлөрдү даярдоонун сапатын баалоо аларды учурдагы, орто аралык жана жыйынтыктоочу мамлекеттик аттестациялоону камтууга тийиш.

20. Билим алуучуларды учурдагы аттестациялоо башталгыч кесиптик билим берүү чөйрөсүндөгү ыйгарым укуктуу орган белгилеген баалоо системасынын негизинде окуу жылынын жарым жылдыгынын жыйынтыгы боюнча жүргүзүлөт.

21. Билим алуучулардын квалификациялык экзамени (жыйынтыктоочу аттестациялоо) окутуунун толук курсу аягына чыкканда, көз карандысыз квалификациялык экзамен формасында, башталгыч кесиптик билим берүү чөйрөсүндөгү ыйгарым укуктуу орган белгилеген тартипте өткөрүлөт.

Мамлекеттик аттестациялоонун башка түрлөрү билим берүү уюму тарабынан окуу программасынын талаптарынын чегинде өз алдынча аныкталат.

22. Билим алуучулардын жеке жетишкендиктеринин тийиштүү негизги кесиптик билим берүү программасынын этаптагы же аяккы талаптарына ылайык келүүсүн учурдагы, орто аралык жана жыйынтыктоочу аттестациялоо үчүн типтүү тапшырмаларды, текшерүү иштерин, модулдук тесттерди ж.б. камтыган баалоо каражаттарынын базалары түзүлөт, алар билим алуучулардын компетенттүүлүгүнүн деңгээлин баалоого мүмкүндүк берет. Баалоо каражаттарынын базалары башталгыч кесиптик билим берүү программасын ишке ашыруучу билим берүү уюму тарабынан иштелип чыгат жана бекитилет.

23. Башталгыч кесиптик билим берүүнүн негизги кесиптик билим берүү программасы билим алуучунун тандоосу боюнча дисциплиналардын кесиптик циклинин вариативдүү бөлүгү боюнча дисциплинадарды камтууга тийиш. Билим алуучулардын тандоосу боюнча дисциплиналардын тизмеси педагогикалык кеңештин чечими менен аныкталат.

24. Окутуу мөөнөтү 2-3 жыл убакытты түзгөн учурда каникулдардын жалпы узактыгы 10 жумадан кем эмес жана окутуу мөөнөтү 1 жыл (10 ай) түзгөн учурда кыш мезгилинде эки жумадан кем эмес болот.

25. Негизги кесиптик билим берүү программасын иштеп чыгууда башталгыч кесиптик билим берүү программасын ишке ашыруучу билим берүү уюмдарынын бүтүрүүчүлөрдүн жалпы компетенцияларын түзүүдөгү мүмкүнчүлүктөрү аныкталышы мүмкүн (мисалы, социалдык өз ара аракеттенүү, өзүн-өзү уюштуруу жана өзүн-өзү башкаруу, системалуу аракеттенүү мүнөзүндөгү компетенциялар).

26. Башталгыч кесиптик билим берүүнүн негизги кесиптик билим берүү программаларын ишке ашыруучу билим берүү уюму милдетүү:

- социомаданий чөйрөнү түзүүгө,

- инсандын ар тараптуу өнүгүүсү жана социалдашуусу, билим алуучулардын саламаттыгын сактоо үчүн керектүү шарттарды түзүүгө,

- билим берүү процессиндеги тарбиялоо компонентинин өнүгүүсүнө көмөктөшүү, анын ичинде өзүн-өзү башкаруу, билим алуучулардын коомдук уюмдардын, спорт жана чыгармачылык клубдардын, илимий коомчулуктардын ишине катышуусу.

27. Билим берүү уюму билим алуучуларды негизги кесиптик билим берүү программаларын өздөштүрүүдө алардын укуктары жана милдеттери менен тааныштырууга, окутуу үчүн киргизилген дисциплиналар билим алуучулар үчүн милдеттүү, ал эми алардын суммардык эмгек сыйымдуулугу окуу планында каралган көлөмдөн аз болбошу керек экенин түшүндүрүүгө милдеттүү.

28. Билим берүү уюмдары негизги кесиптик билим берүү программаларын уюштурууда жана ишке ашырууда гендердик теңдик саясатын эске алууга, социалдык инклюзияны камсыздоого, ошондой эле санариптештирүүнү өнүктүрүүгө тийиш.

29. Негизги билим берүү программасын өздөштүрүүдө инсанды тарбиялоо жана өнүктүрүү, ошондой эле жалпы компетенттүүлүктөрдү өнүктүрүү жагынан натыйжаларга жетишүү максатында билим алуучулар өзүн-өзү башкарууну өнүктүрүүдө, коомдук уюмдардын, спорт жана чыгармачылык клубдардын ишине катыша алышат.

30. Билим алуучулар белгиленген мөөнөттө негизги билим берүү программасында каралган бардык тапшырмаларды аткарууга милдеттүү.

31. Билим алуучуларга билим берүү процессинин мазмунун, уюштурулушун жана сапатын баалоо мүмкүнчүлүгү берилиши керек.

32. Индивидуалдуу билим берүү траекториясын түзүүдө билим алуучу билим берүү уюмунан дисциплиналарды тандоо жана алардын келечектеги кесипке таасир этүүсү боюнча консультацияларды алууга укуктуу.

**5. Негизги кесиптик билим берүү программасына карата талаптар**

33. \_\_\_\_\_\_\_\_\_\_\_\_\_\_ кесиби боюнча бүтүрүүчү ушул Мамлекеттик билим берүү стандартынын 9 жана 15-пункттарында көрсөтүлгөн негизги кесиптик билим берүү программасынын максаттарына ылайык төмөнкү компетенцияларга ээ болууга тийиш:

- жалпы:

**ЖК-1**. Айлана-чөйрөнү коргоо жана өндүрүштүк экология; сергек жашоо мүнөзү (СЖМ) жөнүндө билимдерди пайдаланууга жөндөмдүү;

**ЖК-2.** Өзүнүноозеки жана жазуу речин мамлкеттик жана расмий тилде кесипкөй баарлашуу деңгээлинде логикалуу түзүүгө жөндөмдүү (В1 деңгээли);

**ЖК-3**. Кесиптик ишмердүүлүктө маалыматтык коммуникациялык технологияларды пайдаланууга жөндөмдүү;

**ЖК-4.** Командада иштөөгө, кесиптештер, жетекчилик, керектөөчүлөр менен эффективдүү баарлашууга жөндөмдүү;

**ЖК-5.** Жеке ишмердүүлүгүн пландоого жана уюштурууга жөндөмдүү;

**ЖК-6.** Кесиптик ишмердүүлүктө базалык ишкердик билимдерди жана көндүмдөрдү колдонууга жөндөмдүү.

- кесиптик: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кесиптик компетенциялар кесиптик ишмердүүлүктүн түрлөрүнүн көрсөтүлгөн тизмесине ылайык белгиленет; Кесиптик компетенциялардын тизмеси кесиптик ишмердүүлүктүн тийиштүү тармагындагы квалификациялардын улуттук алкагынын негизинде түзүлөт.

Башталгыч кесиптик билим берүүнүн негизги билим берүү программасы ушул Кыргыз Республикасынын Башталгыч кесиптик билим берүүсүнүн мамлекеттик билим берүү стандартынын макетине тиркеме катары каралган окуу циклдерин жана бөлүмдөрдү өздөштүрүүнү божомолдойт.

34. Башталгыч кесиптик билим берүүнүн негизги билим берүү программасы ушул макетке тиркелүүчү түзүмгө ылайык иштелип чыгат (1-тиркеме).

35. Дисциплиналардын кесиптик цикли билим берүү уюмдары тарабынан белгилеген базалык (милдеттүү) жана вариативдүү бөлүккө ээ. Вариативдүү бөлүк 20 пайыздан кем эмесин түзөт жана регионалдык эмгек рыногунун суроо-талаптарына жана билим алууну улантуу мүмкүнчүлүгүнө ылайык бүтүрүүчүнүн атаандаштыкка жөндөмдүүлүгүн камсыз кылуу үчүн зарыл болгон кошумча компетенцияларга ээ болуу, базалык бөлүктүн мазмуну менен аныкталуучу даярдоону тереңдетүү мүмкүнчүлүгүн берет.

36. Бүтүрүүчү квалификациялык иштердин мазмунуна, көлөмүнө жана түзүмүнө карата талаптар Кыргыз Республикасынын кесиптик билим берүү уюмунун бүтүрүүчүлөрүн жыйынтыктоочу мамлекеттик аттестациялоо жөнүндө мыйзамына ылайык билим берүү уюмдары тарабынан аныкталат.

**6. Окуу процессин кадрдык камсыздоо**

37. Башталгыч кесиптик билим берүүнүн негизги кесиптик билим берүү программасын ишке ашыруу окутулуучу дисциплинанын профилине ылайык келген базалык билимге ээ жана методикалык ишмердүүлүктү системалуу жүргүзгөн педагогикалык кадрлар тарабынан камсыздалуусу зарыл.

38. Кесиптик циклдин окутуучулары окутулуучу адистик боюнча тийиштүү кесиптик билимге ээ болушу керек. Тийиштүү кесиптик чөйрөнүн ишканаларында (же уюмдарында) ишмердүүлүк тажрыйбасынын болуусу билим алуучулардын кесиптик циклди өздөштүрүүсүнө жооптуу окутуучулар үчүн артыкчылык болот.

39. Өндүрүштүк окутуу мастерлери тийиштүү кесиптик билимге ээ болуусу зарыл. Өндүрүштүк окутуу мастерлери жумушчу кесиби боюнча билим берүү стандартында бүтүрүүчүлөр үчүн каралгандан 1-2 разрядга жогору болушу керек. Окутуучулар жана өндүрүштүк окутуу мастерлери профилдик уюмдарда 3 жылда 1 жолудан кем эмес стажировкадан өтүүгө тийиш.

40. Педагогикалык билими жана квалификациясы жок жактар кайра даярдоодон (педагогикалык минимум) өткөн учурда педагогикалык (окутуу) ишмердүүлүгүнө укуктуу болушат.

Тийиштүү профил боюнча атайын билимге ээ болбогон адистерди мастер кызматына дайындоого жол берилбейт.

Педагогикалык ишмердүүлүккө соттолгон же медициналык жактан каршы көрсөтмөсү бар адамдарга жол берилбейт, анын тизмеси Кыргыз Республикасынын мыйзамдары менен аныкталат.

**7. Окуу процессин окуу-методикалык жана маалыматтык камсыздоо**

41. Башталгыч кесиптик билим берүүнүн негизги кесиптик билим берүү программасын ишке ашыруу ар бир билим алуучуга маалыматтар базаларынын жана китепкана фонддорунун жеткиликтүүлүгү менен камсыздалышы керек, алар негизги кесиптик билим берүү программасындагы дисциплиналардын толук тизмеси боюнча түзүлөт.

Милдеттүү окуу китептеринин жана усулдук колдонмолордун тизмеси окуу-методикалык бирикме тарабынан лицензиялык талаптарга ылайык аныкталат.

42. Негизги кесиптик билим берүү программасын ишке ашыруу үчүн зарыл болгон окуу адабияты жана/же электрондук адабият менен билим алуучулардын камсыз болуусу лицензиялык талаптарга ылайык келиши керек. Окуу маалыматынын булактары заманбап талаптарга жооп берүүгө тийиш.

43. Билим берүү процессинде мыйзам берүүчү актылар, ченемдик документтер, кесиптик багыт берүүчү мезгилдүү басылмалардын материалдары колдонулушу керек.

44. Билим берүү уюму кесиптик окутууну ар кандай формада, анын ичинде аралыктан окутуу режиминде уюштуруу үчүн шарттарды камсыздоого милдеттүү.

**8. Окуу процессин материалдык-техникалык камсыздоо**

44. Башталгыч кесиптик билим берүүнүн негизги билим берүү программасын ишке ашыруучу билим берүү уюму билим алуучуларды дисциплиналар, дисциплиналар аралык даярдоонун жана практикалык ишинин бардык түрлөрүнүн өткөрүлүшүн камсыздоочу материалдык-техникалык базага ээ болушу керек \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(материалдык-техникалык жактан камсыз болуусу: полигондор, өндүрүштүк устаканалар, технологиялык лабораториялар, студиялар ж.б., ошондой эле бир билим алуучуга карата жабдуулардын, окуу инвентарынын ж.б. катышы көрсөтүлөт)

45. Негизги кесиптик билим берүү программасын ишке ашыруунун сапатын баалоо.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(окутуунун натыйжаларын текшерүү формалары жана аларга карата талаптар белгиленет)

Кыргыз Республикасынын Башталгыч кесиптик билим берүүсүнүн мамлекеттик билим берүү стандартынын макетине
тиркеме

**Башталгыч кесиптик билим берүүнүн негизги билим берүү программасынын
ТҮЗҮМҮ**

|  |  |  |  |  |
| --- | --- | --- | --- | --- |
| **Дисциплиналардын циклинин (ДЦ) коду**  | **Дисциплиналардын циклдери жана аларды өздөштүрүүнүн божомолдонгон жыйынтыктары** | **Сыйымдуулугу**\*\* **(кредит-сааттар)** | **Болжолдуу программаларды иштеп чыгуу үчүн дисциплиналардын тизмеси** | **Калыптануучу компетенциялардын коддору** |
| **Орто жалпы билимдин базасында****(11-кл)** | **Негизги жалпы билимдин базасында****(9-кл)** |  |  |
| ***1*** | ***2*** | ***3*** | ***4*** | ***5*** |
|  |  | **10 ай** | **2-жыл** | **3-жыл** |  |  |
| ЖБУ\* | Жалпы билим берүү цикли *Циклди өздөштүрүүнүн натыйжасында билим алуучу милдеттүү:**Билүүгө:**Жөндөмдүү болууга:* | 64 с-2кр / 64 с. | 240 с | \*2006 с.(10-11-кл.)мектептиккомпонент | 1.Кесиптик кырг/орус тилдери2. Сергек жашоо мүнөзү3. Аскерге чейинки даярдоо  | ЖК 1-6 |
| ДЖТЦ \*\*ДЖКЦ\*\* | Кесиптик компонент: Базалык бөлүк- *жалпы техникалык;**-жалпы кесиптик**Дисциплиналардын циклинин базалык бөлүгүн өздөштүрүүнүн натыйжасында билим алуучу милдеттүү:**- билүүгө:**- жөндөмдүү болууга:* | 1442 с. | 2532 с | 2434 с. | 1.Кесиптерди даярдоо профилине ылайык жалпы техникалык, жалпы кесиптик циклдердин дисциплиналары | ЖК 1-6КК 01- 0N |
| 4кр / 120 с.КР КУА боюнча 4-деңгээл | КР КУА боюнча 4-деңгээл | КР КУА боюнча 4-деңгээл |
| ДКЦКМ  | *Дисциплиналардын кесиптик цикли* Базалык бөлүк:Кесиптик МодулдарКесиптик модулдарды *өздөштүрүүнүн натыйжасында билим алуучу милдеттүү:**- билүүгө:**- жөндөмдүү болууга:* | 22 кр / 600 с. |  |  | 1.Дисциплиналар аралык курс (ДАК) | КМ 01-0NКК 01-0NДАК-01-0NКесиптик Модулдар |
| ВБ | *ЖБПнын* вариативдүү бөлүгү *(билим берүу уюму тарабынан аныкталат)*  | Кесиптик компоненттен 10% | Кесиптик компоненттен 10% | Кесиптик компоненттен 10% |  | ЖК 1-6КК 01- 0NВБ 00-0N |
| ӨО;ПП | Өндүрүштүк окутуу жана практика *(практикалык жөндөмдөр жана көндүмдөр ЖБП менен аныкталат)* | Кесиптик компоненттен 60%28-30 кр /840-900 с. | Кесиптик компоненттен 60% | Кесиптик компоненттен 60% |  | ЖК 1-6КК 01- 0N |
| ДТ \*\*\* | Дене тарбия (\*\*\*) | 54 | 108 | - |  |  |
| МЖА\*\*\*\* | \* Мамлекеттик жыйынтыктоочу аттестация | 6 с | 6 с | 6 с |  |  |
| БАРДЫГЫ | НКБПнын жалпы сыйымдуулугу | 1560 с | 2880 с | 4440 с |  |  |
|  | Жумалык жүктөм | 36 с | 36 с | 36 с / 39 с |  |  |

**Эскертүү:**

(\*) - окутуу мөөнөтү 3 жылды түзгөн, жалпы билим берүүгө кирген дисциплиналардын сыйымдуулугу 2014-жылдын 21-июлундагы №403 Кыргыз Республикасынын мектептик жалпы билим берүүнүн мамлекеттик билим берүү стандартына ылайык аныкталат;

 (\*\*) циклдерге (жалпы техникалык, жалпы кесиптик, кесиптик) кирген айрым дисциплиналардын сыйымдуулугу даярдалып жаткан жумушчу кесиптердин профилдерине ылайык аныкталат.

 (\*\*\*) Дене тарбия ЖБПнын жалпы сыйымдуулугуна (кредит сааттарга) кирбейт.

(\*\*\*\*) Жыйынтыктоочу аттестацияга саттар, квалификациялык экзаменден тышкары, предметтик дисциплиналардын алкагында эске алынат.

Орто жалпы мектептин (11-кл.) базасында даярдоо жүргүзүлгөн кесиптер жана кредит сааттарга которуу мүмкүнчүлүгү жана аларды корректировкалоо пилоттук лицейлерде жүргүзүлүп жаткан апробациянын жыйынтыгы боюнча мүмкүн болот.

КР КУАга ылайык (КРӨ 2020-жылдын 18-сентябрындагы № 491 токтому) жумушчу квалификациялардын IV деңгээли боюнча (орто жалпы билим берүү менен интеграцияланган башталгыч кесиптик билим берүү) сыйымдуулукту кредит/саатка которуу каралган эмес.

»